**PASKAIDROJUMA RAKSTS**

**Madonas novada pašvaldības**

**2022. gada 28. jūlija saistošajiem noteikumiem Nr. 26**

#### “Par dzīvojamo telpu izīrēšana kvalificētam speciālistam Madonas novadā”

|  |  |
| --- | --- |
| **Paskaidrojumuraksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likumu no 2021. gada 1. jūlija ir izveidots jauns Madonas novads, apvienojot Madonas, Cesvaines, Ērgļu un Lubānas novadu. Bijušajā Madonas novadā bija saistošie noteikumi par kārtību, kādā pašvaldība izīrē dzīvojamo telpu kvalificētam speciālistam, arī bijušajā Lubānas novadā saistošajos noteikumos par palīdzību dzīvokļa jautājumu risināšanā, bija ietverta tiesību norma, kas paredzēja palīdzību kvalificētam speciālistam. Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus saistošos noteikumus. Līdz ar to Madonas novada pašvaldībai jāizdod jauni saistošie noteikumi par dzīvojamo telpu izīrēšanu kvalificētam speciālistam Madonas novadā.  |
| 2. Īss projekta satura izklāsts | Noteikumi nosaka kārtību, kādā Madonas novada pašvaldība sniedz palīdzību kvalificēta speciālista nodrošināšanai ar dzīvojamo telpu. |
| 3. Informācija par plānoto projekta ietekmi uz pašvaldības budžetu | Noteikumu izpilde tiek nodrošināta ikgadējā pašvaldības budžeta ietvaros |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu projekts būtiski neietekmē uzņēmējdarbības vidi pašvaldības teritorijā |
| 5. Informācija par administratīvajām procedūrām | Noteikumu projekts neskar administratīvās procedūras un nemaina personu darbības līdzšinējo kārtību.  |
| 6. Informācija par konsultācijām ar privātpersonām | Nav notikušas konsultācijas ar privātpersonām |

Domes priekšsēdētājs A. Lungevičs